ARES وYonca-Onuk  کشتی قایرما مرکزلری (ترسانه‌) قطردکی اولوسلار آراسی دوحه دنیز مدافعه سرگیسی و کنفرانسیندا (DIMDEX 20182018) یئنی سیفاریش‌لر قبول ائتدی.
قطر ایچ ایشلر ناظیرلیگی ایله تورکیه‌نین آنتالیا سربست بؤلگه‌سینده فعالیت آپاران ARES ترسانه‌سی آراسیندا 3-و 48 مترلیک آچیق دنیزده پولیس ایداره‌سی اوچون گمی، 6-سی خصوصی قوه لره دستک مقصدلی هوجوم گمی‌سی اولماقلا 9 گمی ایله علاقه‌لی سازیش ایمضالاندی.
سیفاریش ائدیلن گمی لرین ماکسیموم 50+ کنوست سرعتی اولا‌جاق.
قئید ائدک کی، Yonca-Onuk ایندیدک قطر سلاح‌لی قوه‌لری اوچون قطر دنیز قوه‌لری کوموتانلیغی اوچون 3 عدد Yonca-Onuk MRTP16  آنی مداخیله گمیسی، 3 عدد Yonca-Onuk MRTP34  سرعت‌لی هوجوم گمی‌سی و 4 عدد Yonca-Onuk MRTP20 اینکیشاف ائتدیریلمیش آنی مداخیله هوجوم گمیسی تسلیم ائتدی.
